Poster swyddogol y ddrama
WikiquoteWikiquote
Mae gan Wiciddyfynu gasgliad o ddyfyniadau sy'n berthnasol i:
***Llwyth (drama)***

Drama Gymraeg gan Dafydd James ac a berfformiwyd yn wreiddiol gan gwmni theatr Sherman Cymru ydy ***Llwyth***. Adrodda hanes bedwar ffrind hoyw o Gaerdydd ar noson gêm rygbi rhyngwladol. Cyfarwyddwyd y ddrama gan Arwel Gruffydd, a chwaraewyd rhannau'r prif gymeriadau gan Simon Watts, Danny Grehan, Paul Morgans, Michael Humphreys a Siôn Young. Disgrifiodd Gruffydd y ddrama sydd fel *Sex and the City* a *Queer as Folk*, gydag ychydig o *Braveheart* ynddo hefyd.

Cyhoeddwyd y ddrama gan Gwasg Cambrian, Aberystwyth gyda chymorth ariannol Cyngor Llyfrau Cymru. Yn 2011, cyhoeddwyd y byddai'r ddrama'n cael ei pherfformio yng Ngŵyl Caeredin cyn mynd am daith am yr eildro ym Medi a Hydref.

Ymateb y beirniaid
------------------

Derbyniodd *Llwyth* adolygiadau cadarnhaol iawn gan y Wasg Gymreig a'r wasg yn Lloegr. Dywedodd Nathan Williams ym mhapur newydd *The Guardian* am bob moment sentimental yn y ddrama 

> *...there's a joke waiting in the wings that creases up the audience and breaks the tension. It's a very funny play, but it's also a very self-conscious one, aware that it is at times walking a tightrope between perspicacity and banality. It has that rare quality of looking and feeling as if it's been painstakingly drafted and re-drafted, combed over again and again, until every reference, every idiom, every detail, is just so.*
> 
> 

Credai nifer o'r beirniaid fod y ddrama hefyd yn arloesol am ei bod yn delio â materion dadleuol cyfoes mewn modd diflewyn ar dafod. Dywedodd Gwyn Griffiths yn ei adolygiad ar gyfer BBC Cymru Cylchgrawn *"Fedra i ddim cofio gweld drama lwyfan gyda deialog mor rhwydd a doniol, clyfar, hanner Cymraeg a hanner Saesneg, eto'n asio'n gyfanwaith cyfoethog."* Dywed hefyd ei fod yn *"Hyfryd gweld cast mor arbennig o gryf, pob un yn ardderchog"*  Ategwyd hyn gan Jamie Rees o wefan Buzzmag.com pan ddywed *"Once in a while a piece of theatre comes along that changes the artistic landscape of the country that produced it, taking the genre to a whole new level."*

Disgrifiodd Catrin Rogers ar wefan Tuchwith fod y *"script, y cyflymder, datblygiad pob un cymeriad a safon yr actio yn gwneud hon yn un o’r dramau mwyaf crefftus, difyr, dwys – a hir-ddisgwyliedig – yn hanes theatr Cymru dros y ganrif ddwytha."*

Yn ôl Paul Griffiths yn ei golofn ddadleuol yn Y Cymro, gyda chyrhaeddiad Dafydd James, *"fod yma lais newydd, gonest, ffres a phwysig ar gyfer y Theatr Gymraeg"*

Dolenni allanol
---------------

* Gwefan swyddogol Llwyth - Ar Daith Archifwyd 2010-01-04 yn y Peiriant Wayback.
* hysbyseb ar YouTube
* Sherman Cymru: Llwyth (Tribe) Adolygiad The Guardian
* Gwefan Adolygiadau Y Cymro Archifwyd 2016-03-05 yn y Peiriant Wayback.

Cyfeiriadau
-----------

1. ↑  Llwyth begins new Chapter for Sherman Cymru Laura Chamberlain. BBC Wales Arts. 13-04-2010. Adalwyd ar 09-05-2010
2. ↑  Theatre Preview: Part of the tribe. Wales Online. Karen Price. 09-04-2010. Adalwyd ar 09-05-2010
3. ↑  Gwefan Sherman Cymru Archifwyd 2010-08-10 yn y Peiriant Wayback. Adalwyd ar 16-07-2011
4. ↑  Llwyth (Tribe) - adolygiad Gwefan BBC - Cymru - Cylchgrawn. Adalwyd ar 09-05-2010
5. ↑  Catrin Rogers sy’n adolygu cynhyrchiad newydd Sherman Cymru. Archifwyd 2016-03-04 yn y Peiriant Wayback. Catrin Rogers. Tuchwith.com 26-04-2010. Adalwyd ar 09-05-2010
6. ↑  Gwefan Adolygiadau Y Cymro -